text: [{"text_idx": "#000002", "text": "Vit fara avsta\u00f0 i\u0301 dag og fara at royna vi\u00f0 F\u00f8royar. B\u00e6\u00f0i vit a\u0301 bru\u0301nni og menninir a\u0301 dekkinum skulu venja okkum til ny\u0301ggju skipanina, sigur Heri Henriksen"}, {"text_idx": "#000004", "text": "Si\u0301\u00f0stu vikurnar hevur frystili\u0301nuskipi\u00f0 Jo\u0301gvan I veri\u00f0 i\u0301 Norra, har ein ALH-dragiskipan ella ein \u201cLoran-dragiskipan\u201d er sett i\u0301 skipi\u00f0. At skipanin eisini ver\u00f0ur ro\u0301pt, \u201cLoran-dragiskipan,\u201d er, ti\u0301 at, at eigararnir av norska frystili\u0301nuskipinum, Loran, hava veri\u00f0 vi\u00f0 til at ment skipanina."}, {"text_idx": "#000005", "text": "- Hetta er ein dragiskipan, har li\u0301nan, og harvi\u00f0 fiskurin, fer inn i\u0301 eitt hol um vatngangin. Si\u0301\u00f0ani ver\u00f0ur li\u0301nan og fiskurin drigin upp gj\u00f8gnum eitt ru\u0301m og upp a\u0301 vanliga arbei\u00f0sdekki\u00f0, har fiskurin ver\u00f0ur kiptur av og blo\u0301\u00f0ga\u00f0ur. Si\u0301\u00f0ani ver\u00f0ur fiskurin hagreiddur sum vanligt. Ta\u00f0 sigur skiparin, Heri Henriksen."}, {"text_idx": "#000006", "text": "- Sto\u0301ri munurin, er, at nu\u0301 ver\u00f0ur fiskurin ikki ga\u0301gga\u00f0ur, og tann fiskur, sum fyrr datt av hu\u0301kinum uttanbor\u00f0a og ma\u0301ttu takast vi\u00f0 langhakanum, nu\u0301 dettur av ni\u00f0ri i\u0301 ru\u0301minum, har li\u0301nan fer inn. Har ver\u00f0ur fiskurin verandi, til hann fer fram i\u0301 eina kurv, sum er partur av eini hydrauli\u0301kari lyft, i\u00f0 lyftir fiskin upp a\u0301 arbei\u00f0sdekki\u00f0, sigur hann."}, {"text_idx": "#000009", "text": "- Dragiskipanin hevur vi\u00f0 s\u00e6r, at nu\u0301 si\u0301ggja vit ikki beinlei\u00f0is li\u0301nuna av bru\u0301nni, ti\u0301 li\u0301nan fer inn so ni\u00f0arlaga. Ti\u0301 hava vit sett fy\u0301ra uppt\u00f8kuto\u0301l upp, eitt undir botninum, sum vi\u0301sa dragingina a\u0301 skermum a\u0301 bru\u0301nni, sigur Heri."}, {"text_idx": "#000010", "text": "Hvussu er trygdin hja\u0301 skipinum vi\u00f0 opnari lu\u0301ku um vatngangin?"}, {"text_idx": "#000011", "text": "- B\u00e6\u00f0i dragiholi\u00f0 og fremra ru\u0301mi\u00f0 vi\u00f0 kurvina, eru afturlatin ru\u0301m. Ti\u0301 er trygdin go\u0301\u00f0, eisini ho\u0301ast eitt sindur av sjo\u0301gvi fer inn i\u0301 skipi\u00f0, me\u00f0an drigi\u00f0 ver\u00f0ur. Ein sja\u0301lvvirkandi lensiskipan er til ru\u0301mini, so sjo\u0301gvurin kann pumpast u\u0301t eftir fa\u0301um sekundum, sigur hann."}, {"text_idx": "#000014", "text": "Teimum og sjo\u0301fo\u0301lkinum annars ver\u00f0ur ynskt Guds signing og var\u00f0veitslu."}, {"text_idx": "#000019", "text": "Uppsjo\u0301varkipini komin inn at kroka"}, {"text_idx": "#000023", "text": "Smyril Line keypir enn eitt farmaskip"}]